Kaivoslain mukaiset varaukset ovat herättäneet voimakasta keskustelua eri puolilla maata. Nykyisin kaivoslain mukaan yrityksen on mahdollista varata tietty alue kahdeksi vuodeksi. Tänä aikana varauksen haltijalla on yksinoikeus valmistella alueelle malminetsintälupahakemus. Varaus ei vielä anna oikeutta malminetsintätoimiin alueella. Tämä varausmenettely on aiheuttanut huolta paikallisissa maanomistajissa ja yrittäjissä.
Ministeriö päätti teettää selvityksen kaivoslain mukaisen varausmekanismin merkityksestä ja vaikutuksesta sekä siitä, miten mekanismia voisi kehittää. Selvityksessä tarkastellaan yhtenä vaihtoehtona myös varausmekanismin poistamista ja sen vaikutuksia. Lisäksi selvityksessä tarkastellaan käytäntöjä verrokkimaissa.
Voit tutustua 14.06.2021valmistuneeseen Asianajotoimisto Hannes Snellman Oy:n laatimaan selvitykseen varausmekanismista tästä linkistä.